23/09/2020 | Administración LocalMunicipal
Ponteceso
Secretaría
Aprobación da convocatoria e bases reguladoras para a provisión dun posto de traballo de persoal funcionario interino, traballador/a social, subgrupo A2

ANUNCIO ASUNTO: APROBACIÓN DA CONVOCATORIA E BASES REGULADORAS PARA A PROVISIÓN DUN POSTO DE TRABALLO DE PERSOAL FUNCIONARIO INTERINO, TRABALLADOR/A SOCIAL, SUBGRUPO A2. Aprobada a convocatoria e as bases reguladoras que rexerán o procedemento selectivo para a provisión dunha praza de funcionario/a interino/a de traballador/a social, por medio da resolución da alcaldía de data 17-09-2020, faise pública a mesma aos efectos legalmente establecidos. Bases que haberán de rexer a convocatoria para a selección e provisión dun posto de traballo de de funcionario/a interino/a de traballador/a social, Administración Especial, Subgrupo A2, na área de Servizos Sociais para a execución de programas de carácter temporal e de duración determinada que non respondan as necesidades permanentes da Administración.1.ª.–Obxecto da convocatoria e funcións a desenvolver. É obxecto da presente convocatoria a selección para a cobertura interina dunha praza funcionario/a interino/a de Traballador/a Social, Subgrupo A2, adscrita aos servizos sociais municipais. De conformidade co disposto no artigo 23. c da Lei 2/2015, do 29 de abril, do emprego público de Galicia, o obxecto da convocatoria é a execución de programas de carácter temporal e de duración determinada que non respondan a necesidades permanentes da Administración. A duración máxima da interinidade non poderá ser superior a tres anos, ampliables ata doce meses máis se o xustificase a duración do correspondente programa. O programa en cuestión é o desenvolvemento do Plan Concertado para a prestación de servizos comunitarios no Concello de Ponteceso subvencionado pola Xunta de Galicia e o incremento de usuarios/as que se derivan da crise derivada do estado de alarma e a COVID-19. A motivación da urxencia consta na providencia da alcaldía de data 09-09-2020, salientando a enorme carga de traballo, unida á situación que se está vivindo motivada pola COVID-19 principalmente, o incremento do volume de traballo no Departamento de Servizos Sociais, así como os compromisos da alcaldía no cumprimento dos requirimentos da Consellería de Política Social da Xunta de Galicia para a incorporación dunha traballadora social financiada a través do Plan Concertado para a prestación de servizos sociais comunitarios Deixando claramente acreditadas as razón da necesidade e da urxencia inaprazable da convocatoria para a provisión dunha praza de funcionario/a interino/a, aprobaranse as bases e a súa convocatoria e darase publicidade, a lo menos por medio da súa publicación no BOP, no taboleiro de anuncios da Casa do Concello e na sede electrónica municipal. As funcións a desempeñar serán as seguintes:  Detección, coñecemento e valoración das necesidades sociais e recursos existentes no municipio a través da observación, atención da demanda e da investigación.  Planificación e programación dos recursos e servizos necesarios para atender os problemas e necesidades detectados.  Avaliación de problemas e derivación para a atención dos mesmos aos distintos servizos existentes cando así o requira o caso.  Promoción da toma de conciencia polas comunidades e individuos dos seus problemas, facilitándollela participación nas tarefas comunitarias, impulsando o asociacionismo e fomentando actitudes e conciencia solidaria.  Promoción do desenvolvemento local a través de información e orientación individual e colectiva, apoio aos grupos portadores de iniciativas, negociación con empresarios, e tódalas accións que conleven a incentivación socioeconómica do municipio.  Axuda á integración de individuos, familias e grupos que o precisen, de solucións de reinsercións sociais, evitando situacións de marxinación e/ou exclusión social.  Información, asesoramento, orientación e intervención técnica para a resolución das situacións de necesidade e conflito a nivel individual e colectivo.  Xestión e tramitación administrativa de recursos e prestacións.  Elaboración de informes sociais e relación de visitas domiciliarias.  Manexo do SIUSS, Mattias, SIGAD e outras ferramentas informática específicas, así como explotación de datos.  Calquera outra relacionada co posto que lle encomende o seu superior xerárquico. As retribucións que corresponderán serán as básicas do Subgrupo A2, o complemento de destino inicial de ingreso no devandito Subgrupo, nivel 16, e complemento específico anual polo importe de 7.617,26 euros.2.ª.–Procedemento de selección en atención á interinidade. A selección efectuarase mediante o procedemento de concurso-oposición.3.ª.–Requisitos para participar no proceso selectivo: a) Ser español ou nacional dun Estado membro da Unión Europea ou de calquera daqueles Estados ós que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente, ademais, consonte co disposto pola Lei 17/1993, do 23 de decembro; así como no artigo 57 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico del Empregado Público, tamén poderán acceder á praza os estranxeiros que reúnan a condición de cónxuxes de españois ou de nacionais doutros estados membros da Unión Europea, sempre que non estean separados de dereito, e os seus descendentes e os do seu cónxuxe -sempre que non estean separados de dereito- menores de 21 anos ou maiores que vivan ás súas expensas. b) Ter cumpridos 16 anos de idade. c) Estar en posesión ou en condición de obtela na data de terminación do prazo de presentación de instancias da titulación de diplomatura universitaria ou grao en traballo social. As titulacións non expedidas en España deberán estar debidamente revalidadas polo Ministerio de Educación e Ciencia. d) Non padecer enfermidade nin defecto físico que lle incapacite para o desempeño das correspondentes funcións. e) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións similares ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Contar coa capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas.4.ª.–Presentación de instancias. Os que desexen tomar parte do procedemento selectivo destas prazas presentarán a solicitude no modelo oficial, que figura no Anexo 2 a estas bases. Na solicitude manifestarán que reúnen todos e cada un dos requisitos da presente convocatoria e comprometeranse, no caso de obter a praza, a prestar xuramento ou promesa de conformidade co RD 70/79. As solicitudes dirixiranse ó Sr. alcalde-presidente da Corporación Municipal, e presentaranse no rexistro xeral do Concello, no prazo de CINCO (5) días hábiles, contados dende o día seguinte ao da publicación desta convocatoria no Boletín Oficial da Provincia, sede electrónica municipal e no taboleiro de anuncios, acompañadas da seguinte documentación: – Fotocopia do DNI. – Fotocopia da titulación requirida para o acceso ao posto. – Relación dos méritos que aleguen os aspirantes pola orde que se establece na convocatoria, un indo á dita relación os documentos xustificativos dos mesmos (orixinais ou fotocopias compulsadas). Non serán tomados en consideración nin valorados os que non se acrediten debidamente en todos os seus extremos, no momento de presentación de instancias. O Tribunal non avaliará os méritos que non se aporten ou acrediten desta maneira. – Fotocopia do CELGA 4 ou titulación equivalente.5.ª.–Admisión de aspirantes. Rematado o prazo de presentación de solicitudes, o Sr. alcalde-presidente, ditará resolución na que se aprobará a lista provisional de admitidos e excluídos, e publicarase no Taboleiro de anuncios do Concello e na Sede Electrónica do Concello (www.ponteceso. gal). Se houbera aspirantes excluídos, indicarase a causa de exclusión, concedéndose un prazo de 5 días hábiles para os efectos de reclamacións. As reclamacións, se as houbera, resolveranse na resolución que aprobe a lista definitiva, a cal se publicará do mesmo xeito que a provisional. Nesta resolución figurará a composición do tribunal. Posteriormente o alcalde declarará aprobada a relación definitiva de admitidos e excluídos, publicándose no Taboleiro de Anuncios do Concello, Xunto á data do comezo do procedemento avaliador. Se non houbera reclamacións contra a lista provisional, quedará elevada automaticamente a definitiva, sen necesidade de nova publicación. Os sucesivos anuncios, agás disposición en contrario, publicaranse no Taboleiro de Edictos do Concello e no taboleiro de anuncios da web municipal (www.ponteceso. gal). 6.ª.–Comisión e tribunal de selección. Consonte aos artigos 55 e 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, co Real decreto 896/1991, polo que se establece as regras básicas e os programas mínimos aos que teñen que axustarse os procedementos de selección dos funcionarios da administración local e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de cinco membros, que terán dereito á percepción das indemnización por asistencias legalmente establecidas, e contará cos seguintes membros: Presidente: un/ha funcionario/a pertencente ao grupo de clasificación profesional de titulación igual ou superior á esixida par ao acceso á praza convocada ou quen legalmente a substitúa. Secretaria/o: a da Corporación ou quen legalmente o substitúa. Vogais: Tres funcionarios/as de carreira pertencentes ao grupo de clasificación profesional de titulación igual ou superior ao esixido para o acceso á praza convocada ou quen legalmente os substitúa. Os integrantes do tribunal deberán absterse de formar parte destes, cando concorran as circunstancias previstas no artigo 23 da Lei 40/2015, do 1 de outubro, do Réxime Xurídico do Sector Público, notificándoo á autoridade convocante, ou cando houbesen realizado tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar os membros do Tribunal de acordo co artigo 24 da mencionada Lei. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a Secretario/a ou dos que legalmente os substitúan. O tribunal resolverá por maioría de Votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As resolucións do tribunal vinculan á Administración sen prexuízo de que esta, de ser o caso, poida proceder a súa revisión de acordo co previsto na Lei 39/2015, do 1 de outubro, de Procedemento Administrativo das Administracións Públicas. O Tribunal poderá solicitar o asesoramento dos expertos ou especialistas que determine. Asemade, o Tribunal, se o estima preciso ou conveniente poderá dispoñer a incorporación ós seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica. O Tribunal resolverá, no seu caso, tódalas dúbidas que xurdan na aplicación destas normas así como o que se deba facer nos casos non previstos. O Tribunal será considerado de categoría segunda consorte o establecido no artigo 30 RD 462/2002, do 24 de maio. Unha vez coñecido o número de aspirantes procederase a fixar o máximo de sesións a efectos retributivos dos membros/as do tribunal.7.ª.–Procedemento de selección.1.–FASE DE CONCURSO: 0 a 20 puntos. Os méritos que se terán en conta son os seguintes: A) Experiencia profesional como empregado público: Valorarase ata un máximo total de 10 puntos. Por cada mes completo de servizos prestados en calquera das Administracións Públicas, na mesma categoría que a praza convocada: 0,2 puntos ata un máximo de 10 puntos. B) Formación: valorarase ata o máximo de 10 puntos. Pola asistencia a cursos ou seminarios sobre materias directamente relacionadas coas funcións e tarefas do posto convocado, e outras análogas relacionadas coa Administración Local, acreditados con diploma, certificado de asistencia ou de aproveitamento: Por cada hora lectiva que figure na certificación ou diploma do curso ou seminario: 0,025 puntos. So serán valoradas as accións formativas impartidas polas seguintes entidades e relacionados co posto de traballador/a social e os de coñecemento transversal en materia de Administracións Públicas: Ministerio de Facenda e Administracións Públicas, Instituto Nacional da Administración Pública, Consellerías competentes en materia de Administración Pública, EGAP, Organizacións sindicais no marco do Acordo de Formación continua, Organismos da Administración Local, Servizos públicos de Emprego e calquera outra Administración Pública non contemplada anteriormente, así como Universidades e Colexios Profesionais. Non se valorarán os cursos de formación e perfeccionamento nos seguintes supostos: a) Os cursos onde o número de horas de formación non conste expresamente no diploman ou certificado. b) Os cursos onde o número de horas de formación sexa inferior a 20 horas. – Por estudios universitarios, por ter unha licenciatura superior ou equivalente a maiores da esixida, directamente relacionada coa area de coñecemento do posto de traballo: 3 puntos. – Por cada título universitario propio de postgrao (máster, especialización ou experto universitario) directamente relacionados coa area de coñecemento do posto de traballo ao que se opta: 2 puntos. Acreditación de méritos Os méritos do apartado A) acreditaranse mediante certificación expedida pola secretaría do concello ou entidade pública onde se teñan prestado os servizos. A non presentación de este documento suporá a non valoración do mérito alegado. Non se terán en conta os servizos prestados á administración pública que non sexan na condición de empregado público. Os méritos do apartado B) mediante copia compulsada dos correspondentes certificados ou diplomas expedidos por calquera Administración Pública ou Organismos e institucións públicas oficiais dependentes das administracións públicas, ou polas Universidades públicas. Non serán obxecto de avaliación os certificados expedidos por academias privadas. Os méritos alegados e non acreditados na forma anteriormente relacionada non se valorarán.2.–FASE DE OPOSICIÓN: 0 a 30 puntos.2.1. Consistirá en contestar un cuestionario de 40 preguntas tipo test, relacionadas cos temas indicados no ANEXO I. Puntuarase ata un máximo de 20 puntos, tendo que acadar un mínimo de 10 puntos. O aspirante quen non acade 10 puntos será eliminado do proceso selectivo.2.2. Consistirá en desenvolver por escrito, no tempo máximo de 2 horas, un exercicio práctico a determinar polo Tribunal, que pode conter varios supostos relacionados co temario Anexo I, relativos aos cometidos que formen parte das tarefas a desenrolar no posto. A puntuación máxima desta fase será de 10 puntos. O aspirante que non acade 5 puntos será eliminado do proceso Selectivo. O ser unha praza temporal e urxente se opta por minorar o número de temario mínimo requirido no RD 896/91, do 7 de xuño, de regras básicas e programas mínimos, vixente na actualidade, circunstancia que non conculca os principios de mérito e capacidade posto que se verificarán os coñecementos necesarios para a cobertura de esa praza.3.–COÑECEMENTO DA LINGUA GALEGA. Proba de coñecemento da lingua galega: de carácter obrigatorio e eliminatorio. Consistirá na tradución, sen dicionario, dun texto proposto previamente polo tribunal, poderá ser de castelán ao galego ou de galego ao castelán, nun tempo máximo de media hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización deste exercicio os aspirantes que acrediten posuír no día de finalización do prazo de presentación de solicitudes o CELGA 4, ou equivalente. Os aspirantes serán convocados para cada un destes exercicios en único chamamento, sendo excluídos os non presentados. En calquera momento o tribunal poderá requirir aos aspirantes que acrediten a súa personalidade coa exhibición do documento nacional de identidade.8.ª.–Lista de aprobados e presentación de documentos. A cualificación final do proceso virá determinada pola puntuación total obtida na fase de Concurso máis a fase de oposición, sendo necesario, de ser o caso, superar a proba de galego coa cualificación de apto. En caso de empate, terán preferencia aqueles aspirantes que obtivesen maior puntuación no cuestionario escrito; de persistir o empate, quen obteña maior puntuación no apartado A da fase de concurso. Finalmente, en caso de que continuara existindo un empate procederase a un sorteo entre os/as implicados/as. Finalizado o proceso selectivo o tribunal fará públicas no taboleiro de edictos do concello e no taboleiro de anuncios da Sede Electrónica do concello, a relación definitiva dos aspirantes aprobados e pola orde da puntuación obtida. Esta relación presentarase ao señor alcalde coa proposta dos candidatos/as que obtivesen a maior puntuación para o nomeamento de funcionarios interinos. O tribunal non poderá aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. O/A aspirante proposto/a, achegará no prazo de cinco (5) días naturais, contados a partir da publicación da resolución da lista de aprobados no Taboleiro de Edictos, os documentos seguintes: 1.°.–Fotocopia (que deberá presentarse xunto co orixinal para a súa compulsa) do DNI ou pasaporte.2.°.–Fotocopia (que deberá presentarse xunto co orixinal para a súa compulsa) do Título académico esixido, ou, no seu defecto, o xustificante de ter aboado os dereitos para a súa expedición.3.º.–Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.4°.–Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse no suposto de inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración Xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5.°.–Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión.6.°.–Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta Base e agás nos casos de forza maior, ou cando do exame da mesma dedúzase que carecen dalgún dos requisitos sinalados na base 3°, levará consigo a imposibilidade de ser nomeado/a funcionario/a interino/a e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación. Procedendo neste caso a realizar o chamamento ao candidato aprobado seguinte que figure na lista de reserva.9.ª.–Nomeamento. Rematado o proceso selectivo e presentada a documentación polo/a interesado/a, o Sr. alcalde efectuará o nomeamento a favor do/a candidato/a propostos/as, debendo tomar posesión dentro dos cinco días naturais, contados a partir do seguinte á notificación.10.ª.–Lista de reserva. Ao rematar o proceso selectivo formarase unha bolsa de traballo cos candidatos que resulten aprobados e non propostos para a cobertura da praza en orde descendente de puntuación. Os que formen parte da mesma poderán ser chamados (sempre respectando a orde da lista), para cubrir os postos de traballo de Traballador/a Social, obxecto da convocatoria, no caso de renuncia, ou no suposto de producirse unha ausencia, vacante de calquera dos postos de traballo de traballador/a social. Os chamamentos para substitucións realizarase por medios telemáticos, e dirixirase ao enderezo electrónico facilitado. O candidato terá 48 horas para dar resposta, e a súa incorporación realizarase no prazo de cinco días hábiles seguintes, contados dende o seguinte ao chamamento, a estes efectos os candidatos facilitarán un número de teléfono e correo electrónico, aos efectos dos seus chamamentos. Os candidatos que non acepten cubrir os postos, ou non respondan ao chamamento, agás nos casos debidamente xustificados, quedarán excluídos da lista de reserva. A presente lista terá unha vixencia máxima de tres anos dende a data de toma de posesión incorporación do candidato aprobado e proposto, e poderá, no seu caso, prorrogarse por un máximo de 12 meses, sempre que se prorrogue a interinidade do candidato proposto.11.ª.–Protección de datos. De conformidade co previsto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, infórmase que os datos incorporados á presente convocatoria son necesarios e teñen como finalidade tramitar a súa solicitude. Poderá exercitar os dereitos de acceso, rectificación, cancelación e oposición destes datos nos termos previstos na citada Lei Orgánica, dirixíndose por escrito ao Concello de Ponteceso, Rúa Concello 18,15110 Ponteceso.12.ª.–Impugnación. Contra as presentes bases, cuxo acordo aprobatorio é definitivo na vía administrativa poderá interpoñerse polas persoas interesadas lexitimadas un dos seguintes recursos: a) Recurso de reposición ante o mesmo órgano que ditou o acto recorrido, no prazo dun mes, a contar desde o día seguinte ao da publicación das bases no Boletín oficial da provincia da Coruña. Se transcorrese un mes desde o día seguinte ao da interposición do recurso de reposición sen que este fose resolvido, poderá entenderse que foi desestimado e interpoñer recurso contencioso-administrativo ante os Xulgados do Contencioso-Administrativo da cidade da Coruña no prazo de seis meses. b) Recurso contencioso-administrativo ante os Xulgados do Contencioso-Administrativo da Coruña, dentro do prazo de dous meses contados desde o día seguinte ao da publicación das bases no Boletín oficial da provincia da Coruña. Contra os actos administrativos definitivos derivados das presentes bases poderán ser interpostos os oportunos recursos polos interesados, nos casos e na forma establecidas na Lei 39/2015, do 1 de outubro, de Procedemento Administrativo Común, e na Lei 29/98, do 13 de xullo, Reguladora da Xurisdición Contencioso-Administrativa.13.ª.–Réxime xurídico. En todo o non previsto nesta bases estarase ao disposto na Lei 7/1985, do 2 de abril, Reguladora das Bases do Réxime Local; Real Decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local; Lei 5/1997, do 22 de xullo, de Administración Local de Galicia; Real Decreto Lexislativo 5/2015, do 30 de outubro, polo que se aproba o Texto refundido da Lei do Estatuto Básico do Empregado Público; Lei 2/2015, do 29 de abril, do emprego público de Galicia; Real Decreto 364/1995, do 10 de marzo, polo que se aproba o Regulamento Xeral de ingreso do persoal ao servizo da Administración Xeral do Estado e de provisión dos postos de traballo e promoción profesional dos funcionarios civís da Administración Xeral do Estado; e na normativa de desenvolvemento da lexislación indicada. Xúntanse: Anexo I.–Programa de materias. Anexo II.–Modelo de solicitude. Anexo III.–Modelo de declaración. ANEXO I PROGRAMA DE MATERIAS TEMAS XERAIS Tema 1.–A Constitución Española de 1978. Principios xerais e estrutura. Dereitos fundamentais e liberdades públicas. Tema 2.–O Estatuto de Autonomía de Galicia. As institucións da Comunidade Autónoma. O Parlamento. O Consello da Xunta. O presidente. Tema 3.–O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. Tema 4.–O procedemento administrativo: iniciación, ordenación, instrución e terminación. Tema 5.–Finalización do procedemento: a obriga de resolver. O silencio administrativo. Tema 6.–Os recursos administrativos. Conceptos e clases, requisitos xerais. Os recursos ordinarios. Tema 7.–O municipio. Elementos. Territorio e poboación. Tema 8.–A organización municipal. Funcionamento dos órganos colexiados locais. Competencias municipais. TEMAS ESPECÍFICOS 1.–A acción social. Concepto e etapas históricas. Política social.2.–O Sistema Galego de Servizos Sociais. Principios. Titulares dos dereitos e dos deberes das persoas en relación cos servizos sociais.3.–Estrutura do sistema de servizos sociais. Servizos sociais comunitarios básicos. Servizos sociais comunitarios específicos. Servizos sociais especiais.4.–O Regulamento dos servizos sociais comunitarios e o seu financiamento.5.–A prestación dos servizos sociais. Formas de prestación.6.–Convenio programa para o desenvolvemento de prestacións básicas de servizos sociais nas corporacións locais. Principios xerais do Plan Concertado.7.–O Servizo de axuda no fogar. Definición. Obxectivos. Persoas usuarias, profesionais que interveñen. Prestacións e tarefas. Organización.8.–A Lei de Dependencia da Comunidade autónoma de Galicia: Fundamentos, recurso, tramitación, avaliación e seguimento.9.–Configuración do sistema para a autonomía persoal e atención á dependencia. Finalidades do sistema. Niveis de protección.10.–Os servizos sociais no ámbito local: Competencias das entidades Locais en materia de servizos sociais segundo a Lei 7/85, do 2 de abril, Reguladora das Bases do Réxime Local.11.–Marco competencial autonómico dos servizos sociais: Lei de servizos sociais de Galicia.12.–Ordenanza Municipal do Servizo de Axuda no fogar do Concello de Ponteceso. Publicación definitiva BOP n.º 53, do 19-03-2014.13.–Ordenanza fiscal núm.25, reguladora do prezo público pola prestación do servizo de axuda no fogar. Publicación definitiva BOP n.º 240, do 10-11-2009 14.–Ordenanza Municipal reguladora das axudas para a inserción social- emerxencias sociais. Publicación definitiva BOP n.º 69, do 24-03-2006.15.–Ordenanza reguladora da expedición de tarxetas de estacionamento para persoas con minusvalidez. Publicación definitiva BOP n.º 256, do 08-11-200 ANEXO II MODELO DE INSTANCIA D. /Dna. ………………………………………………………………., maior de idade, co DNI número., con enderezo a efectos de notificacións en ………………………………………………………….…., localidade …………………………., C. P. ………. E-Mail. EXPÓN: I.–Que ten coñecemento da convocatoria publicada para a selección dunha praza de funcionario/a interino/a TRABALLADOR/A SOCIAL, Subgrupo A2, do Concello de Ponteceso, segundo as bases publicadas. II.–Que estou en posesión de todos e cada un dos requisitos esixidos nas bases de selección, en especial na base 3. Bases que declaro expresamente coñecer. (No caso de ter a condición de discapacidade, a súa compatibilidade acreditase coa correspondente certificación, e de precisar adaptación para a realización das probas farase constar a continuación). III. Polo exposto, SOLICITO: Ser admitido/a no correspondente proceso selectivo, achegando estes efectos a seguinte documentación: – Fotocopia do DNI. – Fotocopia da titulación requirida para o acceso ao posto. – Relación dos méritos que aleguen os aspirantes pola orde que se establece na convocatoria, unindo á dita relación os documentos xustificativos dos mesmos (orixinais ou fotocopias compulsadas). Non serán tomados en consideración nin valorados os que non se acrediten debidamente en todos os seus extremos, no momento de presentación de instancias. O Tribunal non avaliará os méritos que non se aporten ou acrediten desta maneira. – Fotocopia do CELGA 4 ou titulación equivalente. Outra documentación: En Ponteceso, a …… de ………. …. 2020. Asinado: ANEXO III DECLARACIÓN RESPONSABLE D./dona ______________________________________________________________, con D. N. I. n.º ____________________, con domicilio a efectos de notificación en____________________________________________________________________, aos efectos da presentación a probas selectivas no Concello de Ponteceso: DECLARA RESPONSABLEMENTE – Non padecer enfermidade ou defecto físico/psíquico, que impida o desempeño das funcións ou tarefas correspondentes á praza a que se opta. Comprometéndome no caso de ser seleccionado e proposto a presentar en prazo un informe ou certificado médico que acredite que non padezo enfermidade nin defecto para ocupar o posto de traballo. – Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións similares ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. – Contar coa capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. Ponteceso, a ____ de __________ de 2020. Asinado: ________________________________ Ponteceso, 18 de setembro de 2020. O alcalde Asdo.: Xosé Lois García Carballido